แบงก์โน้ตส์
ถือเป็นข่าวน่าเกลียด เอ้ย! ทรงเกียรติแห่งปี เมื่อทั่นสมาชิกสภาผู้แทนราษฎร (สส.)
3 ต.ค. 2554

ไม่ทรงเกียรติ
ถือเป็นข่าวน่าเกลียด เอ้ย! ทรงเกียรติแห่งปี เมื่อทั่นสมาชิกสภาผู้แทนราษฎร (สส.) ของพี่น้องชาวไทย กู้เงินแบงก์กรุงไทยไปคนละ 2 ล้านบาท แล้วชักดาบหายเข้าไปในกลีบเมฆ 
เสียงกระซิบจาก สส.ภาคอีสาน พรรคเพื่อไทยรายหนึ่ง บอกว่า จำบ่ได้แล่วว่าใครคืนเงินไม่คืนบ้าง แต่ที่แน่ๆ สส.ในสภาเป็นหนี้กันโม้ด.. 




เป็นกันมาตั้งแต่ปลายรัฐบาลไทยรักไทยโน่น ก็แบงก์รัฐแห่งนี้เล่นประเคนให้ ใครก็อยากได้เงินอ่ะเนอะ ดอกเบี้ยดอกหอยตอนนั้นไม่มีใครคิด กู้กันดะทุกราย
ตอนนี้ก็ขอจ่ายมั่งไม่จ่ายมั่ง ก็กระพ้มกลายเป็น สส.สอบตกนี่คร้าบบบ
งานนี้ลำบาก “เสี่ยจิ๋ว-อภิศักดิ์ ตันติวรวงศ์” เอ็มดีแบงก์กรุงไทยคนปัจจุบัน ที่ต้องตามล้างตามเช็ดผลงานฝ่ายบริหารแบงก์ชุดที่แล้ว 
อะแฮ่ม...อยากรู้ไผเป็นไผที่ไอเดียกระฉูดให้ทั่นผู้ทรงเกียรติกู้กันได้สนั่น ย้อนกลับไปหาข้อมูลกันเองเด้อค่ะเด้อ
รู้แต่ว่าเสี่ยจิ๋วปาดเหงื่อก่อนครบเทอม 8 ปี ในเดือน พ.ย. 2555 
เอ้า! งานนี้อย่าให้เสียชื่อนะเสี่ย ทิ้งทวนตามไล่บี้เก็บเงินคืนแบงก์รัฐให้ได้หน่อย เงินผู้ฝากตาดำๆ กันทั้งน้าน 
คนเป็น สส.จะเชิดกันง่ายๆ ก็เกินปายแระ